बहरावंड़ा से सिकराय तक रोडवेज बस सेवा कई सालों से बंद
सिकराय|बहरावंड़ा-सिकराय केलिए कई सालों से रोडवेज सुविधा बंद होने से ग्रामीणों को निजी वाहनों से यात्रा करने को मजबूर होना पड़ रहा है। ग्रामीणों ने सीएम को ज्ञापन भेजकर बहरावंड़ा-सिकराय मार्ग पर रोडवेज सुविधा शुरू करने की मांग की है।
ग्रामीण भगवती शर्मा, हंसराज सैनी, बाबूलाल सैनी, रामफूल भराव, गिर्राज गंडऱावा सहित अन्य ग्रामीणों ने मुख्यमंत्री को भेजे ज्ञापन में बताया कि कई साल पहले बहरावंड़ा कस्बे से उपखंड जिला मुख्यालय के लिए रोडवेज सुविधा शुरू की गई थी।
यहां से एक बस अलवर के लिए भी जाती थी। जिससे लोगों को आवागमन में सुविधा मिल रही थी। जिसे बंद कर दिया गया। उन्होंने बताया कि बहरावंड़ा के अतिरिक्त भराव, टोरड़ा, दिवाकर, लांका, गंडऱावा, गांगदवाड़ी सहित अन्य गांवों के लोग रोजाना किसी ना किसी काम से तहसील जिला मुख्यालय तक आते-जाते हैं। लेकिन रोडवेज बस सुविधा बंद होने के बाद निजी वाहनों में सफर करना पड़ रहा है। इसके लिए कई वाहन भी बदलने पड़ते है। उन्होंने सीधी बस सुविधा चालू करने की मांग की है।
एसडीएमने पकड़े थे ओवरलोड वाहन
बहरावंड़ा-सिकंदरामार्ग पर रोडवेज बस ग्रामीण बस सेवा बंद होने के बाद निजी वाहनों की मौज हो रही है। जीप अन्य वाहनों में ऊपर-नीचे सवारियां भरकर सरपट दौड़ रहे हैं। जिससे आए दिन हादसों का डर बना रहता है। गत दिनों तत्कालीन एसडीएम रतनलाल योगी ने इसी मार्ग पर ओवरलोड वाहनों को रोककर कार्रवाई की चेतावनी दी थी।
hin_Deva hin_Deva awa_Deva hin_Deva hin_Deva hin_Deva